Domino (EP)

{{Infobox album
 | Interpret            = Ronie
 | Názov                = Domino
 | Typ                  = EP
 | Obrázok albumu       = 
 | Veľkosť obrázku      = 
 | Žáner                = Funk, Soul
 | Dĺžka                = 
 | Dátum vydania        = 5. novembra 2019
 | Miesto nahratia      = 
 | Popis                = 
 | Vydavateľ            = bez vydavateľstva
 | Producent            = 
 | Skladateľ            = 
 | Recenzie             = 
 | Farba pozadia        = #FFA07A
 | Predchádzajúci album = 
 | Tento album          = Domino (EP) (2019)
 | Nasledujúci album    = Roniemoon (2023)
 | Allmusic             = 
 | Misc                 = 
 
}}Domino je EP slovenskej speváčky Ronie, ktoré vyšlo 5. novembra 2019 bez hudobného vydavateľstva.

Na nahrávke hosťovali zvučné mená ako Majk Spirit, Dominika Mirgová či ADiss. Na jednotlivých skladbách sa podieľala až pätica producentov – Viktor Hazard, DJ Wich, Grimaso, Hoodini a ADiss.

Turné k EP s názvom Ronie Domino Tour 2020'' bolo plánované na máj 2020 v siedmych slovenských mestách, ale kvôli pandemickým opatreniam sa nakoniec nemohlo uskutočniť.

Pozadie vzniku EP 
Celé skompletizovanie EP trvalo približne dva roky. Bolo pôvodne plánované ako štúdiový album, napokon sa však spolu so svojím tímom rozhodla, že na úvod ponúkne fanúšikom menšiu porciu skladieb. Po starostlivom výbere z viacerých demoverzií na album napokon vybrala sedem skladieb – štyri sólové skladby a tri spolupráce. Skladby sú, ako sama priznala, plné emócií a príbehov, či už zo svojho života alebo zo života ľudí v jej okolí. 
„K srdcu mi najviac prirástla emocionálne Slowmo, ale najobľúbenejšiu mám Domino, preto som po nej pomenovala i celé EP,“ vyjadrila sa Ronie.

Vydanie a predaj 
​​​​​​​Predpredaj EP odštartoval 29. októbra 2019 prostredníctvom internetového obchodu Spinaker. Zakúpené EP v predpredaji boli takisto odoslané aj s podpisom. EP vyšlo 5. novembra 2019 v limitovanom náklade a po jeho vypredaní bolo k dispozícii už len v digitálnej forme.

Nahrané skladby 
Videoklip ku skladbe „Bonnie and Clyde“ vyšiel ešte v apríli 2017. Prvým singlom z albumu sa stala skladba „Bam Bam“ v spolupráci s Majkom Spiritom. Videoklip ku skladbe vyšiel v júli 2019. Druhý singel „Stále“, na ktorom hosťovala Dominika Mirgová, vyšiel v októbri 2019. Do tohto duetu ako prvú oslovila speváčku Mishu, ktorá bola v detstve jej veľkým speváckym idolom. Speváčka so spoluprácou súhlasila, napokon sa im ju však kvôli časovej vyťaženosti Mishy nepodarilo zrealizovať. Skladbu produkoval Hoodini.  Éru debutového EP uzatvára rovnomenný singel „Domino“, ktorý vyšiel v októbri 2020.

Krst albumu 
Krst EP sa konal 13. novembra 2019 v kruhu rodiny, priateľov, kolegov a médií v bratislavskej Positive Restaurant. EP krstili kolegovia, ktorí na nahrávke spolupracovali – raper Majk Spirit, speváčka Dominika Mirgová a producenti Grimaso, Viktor Hazard a spevák a raper ADiss.

Zoznam skladieb

Externé odkazy 
 Ronie – Domino na databáze Discogs

Referencie

Albumy speváčky Ronie
EP z 2019
Debutové albumy